Diari Oficial de la Generalitat Valenciana


Sumari del DOGV 9748, del 19-12-2023 (2023/12127)

RESOLUCIÓ de 5 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedixen i es dona publicitat a les subvencions a entitats locals i entitats sense ànim de lucre per a projectes d'inversió en matèria de construcció de centres de serveis socials convocades per a l'exercici 2023 amb caràcter plurianual (2023-2025).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9748

Data del DOGV
:   19-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12109


Data del document
:   05-12-2023

Organisme emissor
:   Vicepresidència Segona i Conselleria de Serveis Socials, Igualtat i Habitatge

Tipus de document
:   Resolució

Anàlisi jurídica

 Descriptors 

:   * Vicepresidència Segona i Conselleria de Serveis Socials, Igualtat i Habitatge

RESOLUCIÓ de 5 de desembre de 2023, de la Vicepresidència Segona i Conselleria de Serveis Socials, Igualtat i Habitatge, per la qual es concedixen i es dona publicitat a les subvencions a entitats locals i entitats sense ànim de lucre per a projectes d'inversió en matèria de construcció de centres de serveis socials convocades per a l'exercici 2023 amb caràcter plurianual (2023-2025).  
  
 [2023/12172]  
  
Vistes les sol·licituds d'ajuda presentades per a projectes d'inversió en matèria d'obres de nova construcció, finalització de centres que no estiguen en funcionament, i canvi d'ús de tot l'edifici per a destinar-lo a centre de serveis socials (línia estratègica C. sublínia C1), resulten els següents  
  
Antecedents de fet  
Primer. Segons el que preveu l'article 17 de la Llei 38/2003, de 17 de novembre, general de subvencions, així com l'article 165 de la Llei 1/2015, de 6 de febrer, d'hisenda pública, del sector públic instrumental i de subvencions, es va aprovar l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (d'ara en avant, ordre de bases), per la qual s'establixen les bases reguladores per a la concessió de subvencions a entitats locals i entitats sense ànim de lucre per a projectes d'inversió en matèria d'equipament i obres en l'àmbit de la igualtat i les polítiques inclusives (DOGV 8796, de 23.04.2020).  
  
Segon. Mitjançant la Resolució de 23 de maig de 2023, de la Vicepresidència i Conselleria d'Igualtat i Polítiques Inclusives (d'ara en avant, resolució de convocatòria), es convoquen, per als exercicis 2023-2025, subvencions per a entitats locals i entitats sense ànim de lucre per a projectes d'inversió en matèria d'equipament (línia estratègica A), vehicles (línia estratègica B), obres (línia estratègica C) i projectes d'obres (línia estratègica D) en l'àmbit de la igualtat i les polítiques inclusives (DOGV 9606, de 30.05.2023).  
Dins de la línia estratègica C d'obres es distingixen les següents sublínies:  
- Sublínia C1: nova construcció, finalització de centres que no funcionen i canvi d'ús de tot l'edifici per a destinar-lo a centre de serveis socials.  
- Sublínia C2: obres de reforma de centres en funcionament.  
  
Tercer. l'empara d'aquesta convocatòria, s'han presentat 19 sol·licituds de subvenció corresponents a actuacions relatives a la línia C d'obres, sublínia C1: nova construcció i finalització de centres que no estiguen en funcionament i canvi d'ús de tot l'edifici per a la seua destinació a centre de serveis socials.  
  
Quart. De conformitat amb l'ordre de bases i la convocatòria, poden ser objecte de subvenció dins de la línia C, sublínia C1 les actuacions següents que complisquen els requisits que establix aquesta normativa:  
  
- Nova construcció i finalització de centres que no estiguen en funcionament, i canvi d'ús de tot l'edifici per a destinar-lo a centre de serveis socials destinats a:  
• Atenció primària bàsica en cas que el sol·licitant siga entitat local.  
  
• Tots els nivells d'atenció en cas que el sol·licitant siga una entitat sense ànim de lucre.  
  
Cinqué. Cada direcció territorial de la Vicepresidència Segona i Conselleria de Serveis Socials Igualtat i Habitatge, en el seu propi àmbit territorial, ha instruït els expedients rebuts i ha informat la comissió de valoració, prevista en l'article 13 de l'ordre de bases, certificant el compliment de les obligacions derivades de la Llei 38/2003, de 17 de novembre, general de subvencions, així com del compliment dels requisits per a procedir a la seua valoració.  
  
Sisé. Les direccions territorials de la Vicepresidència Segona i Conselleria de Serveis Socials, Igualtat i Habitatge han procedit a l'arxivament i tancament dels següents expedients pels motius assenyalats:  
  
Expedients Entitat CIF Motiu arxivament  
IFOBN/2023/005/46 Ajuntament de Cofrentes B3218520H Es tanca l'expedient per tractar-se d'obres de reforma.  
  
  
Seté. La comissió de valoració va realitzar la baremació corresponent de totes i cada una de les sol·licituds presentades que complien amb els requisits d'admissió, incloses en el certificat emés per les direccions territorials instructores, d'acord amb els criteris que establix l'article 5 de l'ordre de bases i el resolc nové de la resolució de convocatòria, i va formular proposta de concessió segons l'ordre de prelació obtingut, d'acord amb els criteris de baremació.  
  
Com a resultat de l'anterior procés, la comissió de valoració ha elevat a l'òrgan competent per a la seua resolució la proposta per a resoldre les ajudes, conforme al contingut de l'acta subscrita per totes les persones que són membres d'aquesta.  
  
Fonaments de dret  
  
I. És competent per a resoldre aquest procediment la persona titular de la Direcció General d'Infraestructures Sociosanitàries, per delegació, d'acord amb l'article 14.1 de l'Ordre 3/2020, de 17 d'abril, i el resolc desé, de la Resolució de 23 de maig de 2023, així com la disposició addicional segona del Decret 112/2023, de 25 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, i els articles 1 i 18 del Decret 132/2023, de 10 d'agost, del Consell, d'aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.  
  
II. El règim jurídic aplicable a la subvenció objecte d'aquesta resolució és el que contenen els preceptes declarats bàsics de la Llei 38/2003, de 17 de novembre, general de subvencions, juntament amb els articles 159 i següents de la Llei 1/2015, de 6 de febrer de la Generalitat, d'hisenda pública, del sector públic instrumental i de subvencions, així com el que establix la Llei 3/2019, de 18 de febrer, de la Generalitat, de serveis socials inclusius de la Comunitat Valenciana, l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives, i la Resolució de 23 de maig de 2023.  
  
III. La present subvenció es concedix a l'empara del que disposa l'esmentada Ordre 3/2020, de 17 d'abril, i la Resolució de 23 de maig de 2023, de convocatòria.  
  
IV. El pagament i la justificació de la subvenció que es concedix es faran d'acord amb el que disposa l'article 16 de l'ordre de bases i els apartats resolutius catorzé i quinzé de la resolució de convocatòria.  
  
  
Vistos els preceptes legals invocats i els altres generals de pertinent aplicació, resolc:  
  
Primer  
Adoptar la proposta presa per la comissió de valoració i reflectida en la corresponent acta de data 6 de novembre de 2023, en els seus propis termes.  
  
Segon  
Considerar que han desistit de la seua sol·licitud les següents entitats i considerar conclosos els procediments iniciats mitjançant els expedients seguidament referenciats, de conformitat amb el que disposen els articles 68 i 94 de la Llei 39/2015, del procediment administratiu comú de les administracions públiques:  
  
  
Tercer  
Concedir les subvencions per a obres de nova construcció, finalització de centres que no estiguen en funcionament i canvi d'ús de tot l'edifici per a destinar-lo a centres de serveis socials convocades per a l'exercici 2023 amb caràcter pluriennal 2023-2025 a les entitats que figuren en l'annex I de la present resolució i pels imports i les anualitats que en aquest annex s'indiquen.  
En l'annex esmentat es detalla l'import assignat a cada una de les entitats que han superat la puntuació mínima, que és de 30 punts de conformitat amb el que disposa el resolc desé de la convocatòria, atenent l'ordre de puntuació, d'acord amb el que establix el resolc onzé de la resolució de convocatòria i amb el límit dels crèdits establits en aquesta, així com la seua distribució en l'anualitat 2023 en concepte d'acompte per un import del 15 % del concedit i amb càrrec a l'anualitat 2025, la resta després de la seua justificació.  
  
  
Quart  
Denegar les subvencions a les entitats que figuren en l'annex II de la present resolució, pels motius detallats.  
  
Cinqué  
Inadmetre les sol·licituds de subvenció de les entitats que figuren en l'annex III pels motius que s'indiquen.  
  
Sisé  
Aprovar i disposar la despesa a favor dels beneficiaris i pels imports que es detallen en l'annex I de la present resolució, amb càrrec a la línia de subvenció S5229 i aplicació pressupostària 02.58.86.316.51.6 (expedient comptable RA núm. 20283.024739).  
  
Seté  
El pagament de les subvencions concedides s'efectuarà d'acord amb el que disposa l'article 16 de l'ordre de bases i el resolc quinzé de la resolució de convocatòria.  
Conforme al que establix el resolc quinzé de la resolució de convocatòria, s'anticiparà un 15 % de l'import de la subvenció després de la concessió d'aquesta sense garantia prèvia, que s'abonarà en l'anualitat 2023, la resta s'abonarà en el 2025, després de la justificació pel beneficiari de la totalitat de la despesa objecte de la subvenció atorgada. No obstant això, i de conformitat amb el que disposa el resolc quart apartat tercer de la resolució, podrà fer-se el pagament en l'exercici 2024, després de la justificació pel beneficiari de la totalitat de la despesa objecte de la subvenció atorgada si es realitza una redistribució de les anualitats concedides per a ajustar el cobrament de la subvenció a l'efectiva execució de l'actuació subvencionada, prèvia comunicació de les entitats del programa d'actuació amb l'especificació de la data de finalització de l'obra objecte de subvenció.  
Tal com establix el resolc cinqué de la resolució de convocatòria, el termini d'execució s'establix per a la línia estratègica C1 des del dia 1 de gener de 2023 a l'1 d'octubre de 2025.  
  
Huité  
La justificació es farà de conformitat amb el que establix el resolc catorzé de la convocatòria i haurà de contindre necessàriament la documentació específica per a la línia estratègica C, sublínia C1, especificada en l'apartat 6, entre la qual es troba l'acreditació d'haver sol·licitat l'autorització de funcionament o de modificació substancial per canvi de tipologia del centre.  
L'incompliment del requisit de justificació en termini de les subvencions concedides o la justificació insuficient podrà donar lloc a la revocació o la minoració de la subvenció, amb exigència, si és el cas, del reintegrament de les quantitats indegudament percebudes i l'exigència de l'interés de demora des del moment del pagament de la subvenció, de conformitat amb el que disposa l'article 16 de l'Ordre 3/2020, de 17 d'abril, i l'article 37 de la Llei 38/2003, de 17 de novembre, general de subvencions, sense perjudici de les infraccions i sancions que establix aquesta llei i els articles 167 i següents de la Llei 1/2015, de 6 de febrer, d'hisenda pública, del sector públic instrumental i de subvencions.  
  
  
Nové  
Ordenar la publicació de la present resolució en el Diari Oficial de la Generalitat Valenciana (DOGV).  
  
Contra la present resolució, que posa fi a la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la seua notificació, d'acord amb el que disposa l'article 46 de la Llei 29/1998, de 13 de juliol, reguladora de la jurisdicció contenciosa administrativa, o potestativament un recurs de reposició davant de la vicepresidenta i consellera de Serveis Socials, Igualtat i Habitatge, en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, sense perjudici que se'n puga interposar qualsevol altre que s'estime oportú.  
  
València, 5 de desembre de 2023. La vicepresidenta segona i consellera de Serveis Socials, Igualtat i Habitatge p. d. (art. 14.1 de l'Ordre 3/2020, de 17 d'abril, de la Vicepresidència i Conselleria d'Igualtat i Polítiques Inclusives (DOGV 8796, 23.04.2020), la directora General d'Infraestructures Sociosanitàries:M.ª Àngels Ramón-Llin.